கேள்வி: யூதா திருமுகம் என்பது என்ன?
பதில்: Image:Judas9.jpg யூதா அல்லது யூதா எழுதிய திருமுகம் (''Letter [Epistle] of Jude'') என்னும் நூல் கிறித்தவ விவிலியம் இரண்டாம் பகுதியாகிய புதிய ஏற்பாடு இருபத்து ஆறாவது நூலாக அமைந்துள்ளது [http://en.wikipedia.org/wiki/Epistle_of_Jude யூதா எழுதிய திருமுகம்]. மூல மொழியாகிய கிரேக்கத்தில் இந்நூலின் பெயர் Iouda (Ἰούδα) எனவும் இலத்தீன் மொழிபெயர்ப்பில் Epistula Judae எனவும் உள்ளது. திருமுகம் அனைத்துக் கிறிஸ்தவர்களுக்கும் எழுதப்பட்டுள்ளது[http://www.newadvent.org/cathen/08542b.htm கத்தோலிக்க கலைக் களஞ்சியம் - யூதா திருமுகம்]. இது காலத்தால் மிகவும் பிந்தியது; 2 பேதுரு (நூல்) மிகவும் தொடர்புடையது. இத்திருமுகத்தின் சில வசனங்கள் (13,14,15) ஏனோக்கு நூலிலிருந்து எடுக்கப்பட்டுள்ளன.
கேள்வி: யூதா திருமுகம் - யூதா திருமுகத்தின் ஆசிரியர் குறித்து விரிவாக சொல்லுங்கள்.
பதில்: திருமுகம் ஆசிரியர் தம்மை, "இயேசு கிறித்து பணியாளனும் யாக்கோபின் சகோதரனுமாகிய யூதா" எனக் குறிப்பிடுகிறார். எனினும் இவர் திருத்தூதருள் ஒருவரான யூதா ததேயு (திருத்தூதர்) இருக்க மிகுதியான வாய்ப்பு இல்லை. ஏனெனில் இத்திருமுகத்தில் திருத்தூதர்கள் கடந்த காலத்தவராகக் குறிப்பிடப்படுகின்றனர் (வச 17-18); நம்பிக்கை (விசுவாசம்) உண்மைகளின் தொகுப்பாகக் காட்டப்படுகிறது. கி.பி. இரண்டாம் நூற்றாண்டோடு தொடர்புடைய ஞான உணர்வுக் கொள்கைகள் கண்டிக்கப்படுகின்றன; இத்திருமுகம் நல்ல கிரேக்க மொழி நடையில் அமைந்துள்ளது. "இவருடைய சகோதரர் யாக்கோபு, யோசேப்பு, சீமோன் யூதா அல்லவா?" (மத் 13:15) என்னும் நற்செய்திகள் கூற்று அடிப்படையில் இத்திருமுக ஆசிரியர் நற்செய்திகள் கூறப்படும் இயேசு கிறித்து சகோதரருள் ஒருவராக இருக்கலாம் என்று ஒரு சிலர் கருதுகின்றனர். எனினும் மேலே கூறிய காரணங்களை முன்னிட்டு இக்கருத்தையும் ஏற்றுக் கொள்வது கடினம்.
கேள்வி: யூதா திருமுகம் - யூதா திருமுகம் எழுதப்பட்டதன் நோக்கம் என்பது என்ன?
பதில்: சில திருச்சபை போலிப் போதகர்களின் தவறான போதனைகளால் ஆபத்து ஏற்பட்டிருக்கலாம். அவர்களிடமிருந்து வாசகர்களைக் காத்துக் கொள்ள ஆசிரியர் இத்திருமுகத்தை எழுதியிருக்க வேண்டும்.
கேள்வி: யூதா திருமுகம் - யூதா திருமுகத்தின் உள்ளடக்கம் குறித்து விரிவாக சொல்லுங்கள்.
பதில்: போலிப் போதகர்கள் பற்றிப் பேசும் திருமுக ஆசிரியர், அவர்களுக்குக் கடவுளின் தண்டனை வரப் போகிறது என்கிறார்; யூத மரபின் அடிப்படையில் இதை விளக்குகிறார் (வச 1-16). தம் வாசகர்கள் திருத்தூதர்களின் போதனைகளை உண்மையாய்க் கடைப்பிடிக்குமாறு ஆசிரியர் அறிவுரை கூறுகிறார்; அத்துடன் கிறிஸ்தவ அன்பின் கடமைகளைப் பொறுப்புடன் ஆற்றவும் பணிக்கிறார் (வச 17-23).
கேள்வி: யூதா திருமுகம் - யூதா திருமுகத்திலிருந்து ஒரு பகுதி குறித்து விரிவாக சொல்லுங்கள்.
பதில்: யூதா 20-22 "அன்பானவர்களே, தூய்மை மிகு விசுவாசத்தை அடிப்படையாகக் கொண்டு உங்கள் வாழ்வைக் கட்டி எழுப்புங்கள்; தூய ஆவியின் துணையுடன் வேண்டுதல் செய்யுங்கள். கடவுளது அன்பில் நிலைத்திருங்கள். என்றுமுள்ள நிலைவாழ்வைப் பெற நம் ஆண்டவர் இயேசு கிறிஸ்துவின் இரக்கத்தை எதிர்பார்த்திருங்கள். நம்பத் தயங்குவோருக்கு இரக்கம் காட்டுங்கள்."